SVI วอลุ่มหนา-บวก3% แรงในรอบ10เดือนโบรกฯชี้คำสั่งซื้อชิ้นส่วนอิเล็กฯพุ่ง-ซื้อเป้า6.20บ.
SVI วอลุ่มหนา-บวก3% แรงในรอบ 10 เดือนโบรกฯชี้คำสั่งซื้อชิ้นส่วนอิเล็กฯพุ่ง-ซื้อเป้า 6.20 บ. โดย ณ เวลา 10.57 น. ราคาหุ้นอยู่ที่ระดับ 5.50 บาท หรือ 0.15 บาท หรือ 2.80% ด้วยมูลค่าซื้อขาย 156.92 ล้านบาท
24 ส.ค. 2561

ผู้สื่อข่าวรายงานว่า บริษัท เอสวีไอ จำกัด (มหาชน) หรือ SVI ณ เวลา 10.57 น. ราคาหุ้นอยู่ที่ระดับ 5.50 บาท หรือ 0.15 บาท หรือ 2.80% ด้วยมูลค่าซื้อขาย 156.92 ล้านบาท ราคาหุ้นปรับตัวแรงในรอบ 10 เดือน โดยนับตั้งแต่หุ้นปรับตัวที่ระดับ 5.50 บาท เมื่อวันที่ 17 ต.ค.60

บล.ดีบีเอสฯ ระบุในบทวิเคราะห์วันนี้(24ส.ค.)ว่า SVI ได้รับคำสั่งซื้อใหม่หนุนการเติบโตปี 62 บริษัทได้ลูกค้าใหม่มา 4 รายใน 3 กลุ่มอุตสาหกรรม (ชิ้นส่วนยานยนต์ Tier-II 2 ราย, สื่อสารไร้สาย 1 ราย และภาคอุตสาหกรรม 1 ราย)  คาดจะมีรายได้เพิ่ม 100 ล้านดอลลาร์สหรัฐ บริษัทคาดว่าจะเริ่มรับรู้รายได้ตั้งแต่ปี 62 และต่อเนื่องไปอีก 2-3 ปีต่อไป
ได้ประโยชน์จากสงครามการค้า โดยคำสั่งซื้อ EMS Service ใหม่ราว 20 ล้านดอลลาร์เข้ามาตั้งแต่ 2Q61 และส่งมอบในปี 62 และคาดว่าจะมีคำสั่งซื้อเพิ่มจากเหตุการณ์สงครามการค้า
ขยายกำลังการผลิต โดยเฟส 1 ที่กัมพูชาเริ่มผลิตแล้วในเดือนก.ค.61 เพื่อผลิตให้กับลูกค้า 2 ราย และกำลังจะได้ลูกค้าใหม่โดยอยู่ในช่วงตรวจสอบคุณภาพสินค้า นอกจากนั้นยังขยายกำลังการผลิตโรงงานสโลวาเกีย เพื่อรองรับคำสั่งซื้อ EMS Services โดยคาดว่าจะทำรายได้ประมาณ 30 และ 50 ล้านยูโรในปี 61/62
มี Synergies จากการซื้อกิจการ บริษัทได้ซื้อ Seidel ไปเมื่อปี 59 ขณะนี้เริ่มมี Synergies ทางธุรกิจเข้ามา โดย SVI ช่วยเพิ่มประสิทธิภาพการผลิตให้กับ Seidel โดยการกลับไปโฟกัสลูกค้ารายใหญ่เพื่อลดค่าใช้จ่ายดำเนินงานและเพิ่มมาร์จิ้น
ปรับคำแนะนำเป็นซื้อ ทั้งนี้นอกจากบริษัทจะขยายกำลังการผลิตรองรับคำสั่งซื้อที่เพิ่มขึ้นแล้ว ยังคงเดินหน้าเพิ่มประสิทธิภาพการผลิต ประเมินราคาพื้นฐานใหม่ 6.20 บาท อิงกับ P/E ปี 62 ที่ 15 เท่า ซึ่งเป็น Target P/E ที่ไม่ได้สูงกว่า Peer แม้ว่าอัตราการเติบโตของกำไรจะสูง เนื่องจากบริษัทมีมาร์จิ้นที่บางกว่า KCE, HANA